Etter havariet bestemte forsikringsselskapet at skipet skulle snus før beslutning om kondemnering eller reparasjon ble tatt. Havaristen ble slept til Coast Center Base (CCB) på Ågotnes i Fjell kommune, og fortøyd til to lektere. 28. mars 2004 ble skipet snudd av det nederlandske selskapet i samarbeid med det norske selskapet Eide Marine Services. 4. april ble MS «Rocknes» slept til Bergen Mekaniske Verksted i Laksevåg for å settes i tørrdokk. Etter undersøkelse av skipets tilstand, ble det besluttet å reparere det. miniatyr|MS «Rocknes» etter kantringen i Vatlestraumen. Reparasjonsoppdraget gikk til det polske verftet i Gdańsk. I juni 2005 var skipet tilbake i drift under navnet MS «Nordnes». Eierselskapet var nå det Antigua og Barbuda-baserte selskapet , mens leietaker var rederiet i Bergen. I 2005 til 2006 deltok MS «Nordnes» i leggingen av gassrørledningen Langeled fra Ormen Lange-terminalen på Nyhamna i Møre og Romsdal til Easington i England. I 2008 ble skipet solgt til det nederlandske rederiet i Rotterdam, men er fortsatt utleid til .